Legal Document

Category: 127

Text:
8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 759 της 21/22 Νοεμ. 1969 (ΦΕΚ Α΄ 241) Περί της διαδικασίας της εκκαθαρίσεως και εντολής πληρωμής των εξόδων του Δημοσίου. Έχοντες υπόψη: 1)Το άρθρ. 27 παρ. 2 του Ν.Δ. 321/1969 «περί Κώδικος Δημοσίου Λογιστικού», και  2)Την υπ’ αριθ. 876 από 6.11.1969 γνωμοδότησιν Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1)Η εκκαθάρισις των εξόδων του Δημοσίου, ήτοι ο προσδιορισμός των δικαιωμάτων των πιστωτών αυτού, ενεργείται υπό των Υπηρεσιών Εντελλομένων Εξόδων, και των Υπηρεσιών Δημοσίου Λογιστικού επί τη αποστολή αυταίς δικαιολογητικών στοιχείων τεθεωρημένων πάντοτε υπό του οικείου διατάκτου ή του υπ’ αυτού εξουσιοδοτημένου οργάνου, αυτεπαγγέλτως δε οσάκις υπάρχουν παρά ταις υπηρεσίαις ταύταις πλήρη δικαιολογητικά αποδεικνύοντα τα δικαιώματα των πιστωτών. Προκειμένου περί των εξόδων αρμοδιότητος του Υπουργείου Εξωτερικών α)των αναφερομένων εις τας κατά τα άρθρ. 41 και 42 του Κωδικοποιημένου Νόμ. 4952/1931, ως ετροποποιήθη και συνεπληρώθη μεταγενεστέρως, δαπάνας και β)των αφορώντων αποδοχάς των εν τη αλλοδαπή Πρεσβευτικών και Προξενικών Υπαλλήλων, η διαδικασία εκκαθαρίσεως τούτων ενεργείται υπό της αρμοδίας Υπηρεσίας του Υπουργείου Εξωτερικών. Προκειμένου, επίσης, περί των εξόδων του Υπουργείου Δημοσίας Τάξεως των αναφερομένων εις τας δαπάνας τας πραγματοποιουμένας εκ της παρά τω Αρχηγείω Χωροφυλακής συνεστημένης παγίας προκαταβολής, η διαδικασία εκκαθαρίσεως τούτων και η έκδοσις των οικείων χρηματικών ενταλμάτων πληρωμής προς αποκατάστασιν της παγίας προκαταβολής ενεργείται υπό της αρμοδίας Υπηρεσίας του Αρχηγείου Χωροφυλακής. 2)Ο προσδιορισμός των δικαιωμάτων των πιστωτών του Δημοσίου ενεργείται δια πράξεως συντασσομένης επί των οικείων δικαιολογητικών και εμφαινούσης ολογράφως και αριθμητικώς το εκκαθαριζόμενον χρηματικόν ποσόν. Η πράξις αύτη μονογράφεται υπό των υπηρεσιακών οργάνων των συμπραττόντων εις τον έλεγχον των δικαιολογητικών, υπογράφεται δε υπό του αρμοδίου Τμηματάρχου και του Προϊσταμένου της εκκαθαριζούσης την δαπάνην Υπηρεσίας. 3)Η ευθύνη της πληρότητος και ορθότητος των δικαιολογητικών πάσης εκκαθαριζομένης δαπάνης βαρύνει, κατά κύριον λόγον, τον ενεργήσαντα τον έλεγχον υπάλληλον και τον προϊστάμενον του οικείου γραφείου. 4)Επί ενιαίας εκκαθαρίσεως πλειόνων απαιτήσεων ενός ή περισσοτέρων δικαιούχων, επισυνάπτεται εις τα δικαιολογητικά και συγκεντρωτική κατάστασις των αναλυτικών τοιούτων, ή των επί μέρους ποσών. Επί της καταστάσεως ταύτης συντάσσονται αι υπό των παρ. 1 και 2 του παρόντος άρθρου προβλεπόμεναι πράξεις θεωρήσεως και εκκαθαρίσεως της δαπάνης. 5)Εις τα δικαιολογητικά των δαπανών δεν συγχωρείται η ύπαρξις ξεσμάτων ή αλλοιώσεων. Εις περίπτωσιν διορθώσεων επί της πράξεως εκκαθαρίσεως της δαπάνης, οι διορθωτέοι αριθμοί ή αι διορθωτέαι λέξεις, διαγράφονται δια μιας και μόνης ερυθράς γραμμής, η δε αναγραφή του ορθού γίνεται ή δια παραπομπής ή και δια παρεγγραφής. Αι διορθώσεις αύται μονογράφονται υπό του εκκαθαρίζοντος την δαπάνην υπαλλήλου. 6)Οσάκις, κατά την άσκησιν του ελέγχου, διαπιστούνται υπό των Υπηρεσιών των αρμοδίων δια την εκκαθάρισιν, ελλείψεις ή ατέλειαι των δικαιολογητικών, επαναφέρονται ταύτα, προς συμπλήρωσιν εις τας αρμοδίας Υπηρεσίας του Υπουργείου, εν περιπτώσει δε εκδηλώσεως ασυμφωνίας, αύτη επιλύεται κατά την υπό της παρ. 3 του άρθρ. 27 του Ν.Δ. 321/1969 «περί Κώδικος Δημοσίου Λογιστικού» καθοριζομένην διαδικασίαν. Άρθρ.8.-Η ακύρωσις των χρηματικών ενταλμάτων ενεργείται δια πράξεως του προϊσταμένου της εκδοσάσης ταύτα Υπηρεσίας επί του πρωτοτύπου του χρηματικού εντάλματος και καταχωρείται δι’ ερυθράς γραφής εις τα οικεία λογιστικά βιβλία. Το ακυρωθέν χρηματικόν ένταλμα παραδίδεται δι’ εναρίθμου εντύπου εις τον οικείον Πάρεδρον του Ελεγκτικού Συνεδρίου δια την εις τα παρ’ αυτού τηρούμενα βιβλία καταχώρησιν της ακυρώσεως, είτα δε επιστρέφεται εις την ως άνω Υπηρεσίαν ομού μετά των οικείων δικαιολογητικών, εφ’ όσον ήθελον ζητηθή και ταύτα παρ’ αυτής. Άρθρ.9.-1)Η εις τους Επιτρόπους των Υπουργών (Δευτερεύοντας Διατάκτας) μεταβίβασις των αναγκαιουσών αυτοίς εκάστοτε πιστώσεων ενεργείται παρά των Υπηρεσιών Εντελλομένων Εξόδων, δι’ επιτροπικών ενταλμάτων εκδιδομένων κατόπιν εγγράφου εντολής του αρμοδίου Υπουργού. Εις τα επιτροπικά εντάλματα αναγράφονται: α)Ο αύξων αριθμός. β)Το οικονομικόν έτος. γ)Ο τίτλος και ο κωδικός αριθμός του φορέως, εις βάρος του Προϋπολογισμού του οποίου εκδίδονται. δ)Η εκδίδουσα το ένταλμα υπηρεσία. ε)Ο Επίτροπος του Υπουργού (Δευτερεύων Διατάκτης), εις ον μεταβιβάζεται η πίστωσις. ς)Ο τίτλος και ο κωδικός αριθμός του ειδικού φορέως ως και ο κωδικός αριθμός εξόδου και η κατονομασία της μεταβιβαζομένης πιστώσεως. ζ)Ο τόπος και η χρονολογία της εκδόσεως, και  η)Αι υπογραφαί των αρμοδίων οργάνων της εκδιδούσης το επιτροπικόν ένταλμα υπηρεσίας. 2)Τα επιτροπικά εντάλματα συντάσσονται, εις τριπλούν, επί ειδικού εντύπου, ομοιομόρφου δι’ άπαντα τα Υπουργεία, υπογράφονται δε και μονογράφονται υπό των εν παρ. 2 του άρθρ. 1 του παρόντος Δ/τος υπηρεσιακών οργάνων. 3)Το πρωτότυπον του εντάλματος, ως και το έν εκ των αντιγράφων, μετά την καταχώρησιν εις τα οικεία λογιστικά βιβλία, παραδίδονται εις τον παρά τω Υπουργείω Πάρεδρον του Ελεγκτικού Συνεδρίου δια την κατά Νόμον θεώρησιν δι’ εναρίθμου διανεμητικού πίνακος, εις διπλούν, επιστρέφονται δε είτα εις την εκδούσαν Υπηρεσίαν, παρά της οποίας αποστέλλονται, το μεν πρωτότυπον του εντάλματος εις τον Επίτροπον του Υπουργού (Δευτερεύοντα Διατάκτην), το δε αντίγραφον εις τον Επίτροπον του Ελεγκτικού Συνεδρίου. Το έτερον των αντιγράφων παραμένει εις την εκδούσαν το επιτροπικόν ένταλμα υπηρεσίαν. «4)Δεν απαιτείται διανεμητικός πίναξ, οσάκις η μεταβιβαζομένη πίστωσις δεν κατανέμεται συγχρόνως εις πλείονας του ενός Δευτερεύοντας Διατάκτας. Εν τη περιπτώσει ταύτη, το επιτροπικόν ένταλμα συντάσσεται, εις τετραπλούν, το έν αντίγραφον του οποίου παραμένει εις τον Πάρεδρον του Ελεγκτικού Συνεδρίου». Η παρ. 4 προσετέθη δια της παρ. 4 άρθρου μόνου Β.Δ. 320 της 3/17 Μαΐου 1971 (ΦΕΚ Α΄ 93), η ισχύς του οποίου άρχεται από 1 Ιαν. 1971. Άρθρ.10.-1)Αι Υπηρεσίαι Δημοσίου Λογιστικού εκδίδουν, εις βάρος των μεταβιβαζομένων πιστώσεων, χρηματικά εντάλματα προς πληρωμήν των πιστωτών του Δημοσίου. 2)Αι εις έκαστον Επίτροπον Υπουργού (Δευτερεύοντα Διατάκτην) μεταβιβαζόμεναι αλληλοδιαδόχως πιστώσεις δια το αυτό οικον. έτος και δια τον αυτόν σκοπόν αθροίζονται και συναποτελούσι μίαν και την αυτήν πίστωσιν. 3)Δια την εκκαθάρισιν και εντολήν πληρωμής των εξόδων του Δημοσίου παρά των Υπηρεσιών  Δημοσίου  Λογιστικού   εφαρμόζονται  αι  αντίστοι(Αντί της σελ. 67(β) Σελ. 67(γ) Τεύχος 419-Σελ. 113 Γενικές Διατάξεις 25.Β.α.8 χοι περί Υπηρεσιών Εντελλομένων Εξόδων διατάξεις του παρόντος, εις ας, όπου αναφέρεται Πάρεδρος, νοείται ο παρά τη έδρα της Νομαρχίας Επίτροπος του Ελεγκτικού Συνεδρίου. Άρθρ.11.-1)Εντός του πρώτου δεκαημέρου εκάστου μηνός αι Υπηρεσίαι Δημοσίου Λογιστικού καταρτίζουσι και αποστέλλουσιν εις την κατά περίπτωσιν αρμοδίαν Υπηρεσίαν Εντελλομένων Εξόδων ιδίαν κατάστασιν, βάσει των κατά τον προηγούμενον μήνα γενομένων εγγραφών εις τα λογιστικά των βιβλία, εις ην αναγράφονται εις ιδίας στήλας: α)Αι κατά φορέα και κωδικόν αριθμόν εξόδου μεταβιβασθείσαι πιστώσεις, αναλυτικώς, κατ’ επιτροπικόν ένταλμα. β)Το σύνολον των μεταβιβασθεισών πιστώσεων. γ)Το σύνολον των αναληφθεισών υποχρεώσεων. δ)Το υπόλοιπον των μεταβιβασθεισών πιστώσεων. ε)Τα ενταλθέντα ποσά εντός του μηνός κατά φορέα και κωδικόν αριθμόν εξόδου. ς)Ο αριθμός του εντάλματος. ζ)Το Ταμείον. η)Το σύνολον των ενταλθέντων εντός του μηνός κατά φορέα και κωδικόν αριθμόν εξόδου. θ)Το σύνολον των ενταλθέντων μέχρι τέλους του προηγουμένου μηνός κατά φορέα και κωδικόν αριθμόν εξόδου. ι)Το γενικόν σύνολον των ενταλθέντων κατά φορέα και κωδικόν αριθμόν εξόδου. ια)Τα ακυρωθέντα ή εκπεσθέντα εντός του μηνός ποσά κατά φορέα και κωδικόν αριθμόν εξόδου. ιβ)Τα ενταλθέντα κατά φορέα και κωδικόν αριθμόν εξόδου ποσά, μετά την αφαίρεσιν των ακυρωθέντων και εκπεσθέντων τοιούτων. ιγ)Το σύνολον των ενταλθέντων κατ’ ειδικόν φορέα. 2)Πάν αριθμητικόν λάθος, το οποίον ήθελε διαπιστωθή εις τα βιβλία των Υπηρεσιών Δημοσίου Λογιστικού μετά την εις την οικείαν Υπηρεσίαν Εντελλομένων Εξόδων αποστολήν της μηνιαίας καταστάσεως, διορθούται δι’ αναλόγου εγγραφής υπό την χρονολογίαν της ημέρας, καθ’ ην διεπιστώθη, ενημερουμένων σχετικώς των αρμοδίων Υπηρεσιών. Άρθρ.12.-1)Πάσα πίστωσις μεταβιβασθείσα εις Επίτροπον Υπουργού (Δευτερεύοντα Διατάκτην), εάν δεν ανακληθή, ισχύει μέχρι της προθεσμίας της οριζομένης υπό της διατάξεως της παρ. 1 του άρθρ. 14 του Κ.Δ.Λ. Σελ. 68(γ) Τεύχος 419-Σελ. 114 Μετά την προθεσμίαν ταύτην αι πιστώσεις παύουν να είναι εις την διάθεσιν των δευτερευόντων διατακτών και επανέρχονται αυτοδικαίως εις την διάθεσιν του αρμοδίου Υπουργού. 2)Οι Προϊστάμενοι των Υπηρεσιών Δημοσίου Λογιστικού εντός του πρώτου δεκαημέρου από της λήξεως της προθεσμίας της παρ. 1 του παρόντος άρθρου προέρχονται εις την καταχώρησιν εις τα λογιστικά βιβλία των οικείων πράξεων, δι’ ων περιορίζονται αι μεταβιβασθείσαι εις τον Επίτροπον του Υπουργού (Δευτερεύοντα Διατάκτην) πιστώσεις εις τα ενταλθέντα ποσά, και αποστέλλουν εις το Ελεγκτικόν Συνέδριον και τας κατά περίπτωσιν αρμοδίας Υπηρεσίας Εντελλομένων Εξόδων την σχετικήν ετησίαν απολογιστικήν κατάστασιν, προς ενημέρωσιν των λογιστικών των βιβλίων. 3)Εάν εξ οιασδήποτε αιτίας δεν μέλλη να γίνη χρήσις του όλου ή μέρους μεταβιβασθείσης πιστώσεως, αύτη ανακαλείται προ της λήξεως του οικονομικού έτους υπό του κυρίου διατάκτου, είτε αυτεπαγγέλτως είτε τη προτάσει του δευτερεύοντος διατάκτου, δι’ εκδόσεως ανακλητικού επιτροπικού εντάλματος. 4)Τα ανακλητικά επιτροπικά εντάλματα συντάσσονται δι’ ερυθράς γραφής και εκδίδονται καθ’ ον και τα επιτροπικά τοιαύτα τρόπον. 5)Ουδεμία μεταβολή των στοιχείων εκδοθέντος επιτροπικού εντάλματος συγχωρείται δια διοικητικής πράξεως διαφόρου τύπου. Άρθρ.13.-1)Αι Υπηρεσίαι Εντελλομένων Εξόδων και τα παρά τω Υπουργείω Εθνικής Αμύνης Ειδικά Λογιστήρια, τηρούν υποχρεωτικώς τα κάτωθι βιβλία: α)Βιβλίον εγκρίσεων και εντολών πληρωμής, εν ω καταχωρούνται εις ιδίας στήλας κατ’ ειδικόν φορέα και κωδικόν αριθμόν εξόδου αφ’ ενός μεν αι υπό των Υπουργών αναλαμβανόμεναι υποχρεώσεις, αφ’ ετέρου δε τα εκδιδόμενα χρηματικά εντάλματα πληρωμής, τα επιτροπικά τοιαύτα και αι υπό των Ταμείων του Κράτους ενεργούμεναι πληρωμαί δυνάμει ετέρων τίτλων. β)Ημερολόγιον, δια την κατ’ αύξοντα αριθμόν και χρονολογικήν τάξιν καταχώρησιν των εκδιδομένων χρηματικών ενταλμάτων και επιτροπικών τοιούτων, ως και την κατά μήνα καταχώρησιν των υπό των Ταμείων του Κράτους ενεργουμένων πληρωμών δυνάμει ετέρων τίτλων. γ)Βιβλίον λογαριασμού δευτερευόντων διατακτών, εν ω καταχωρούνται κατά διατάκτην μεν και κατ’ ειδικόν φορέα και κωδικόν αριθμόν εξόδου αι μεταβιβαζόμεναι αυτοίς πιστώσεις, κατά μήνα δε τα ενταλθέντα έξοδα και αι ενεργούμεναι πληρωμαί. 25.Β.α.8 Γενικές Διατάξεις δ)Βιβλίον Υπολόγων εκ χρηματικών ενταλμάτων προπληρωμής και προσωρινών τοιούτων, εν ω καταχωρούνται καθ’ υπόλογον τα εκδιδόμενα χρηματικά εντάλματα. ε)Ημερολόγιον εκδιδομένων προσωρινών χρηματικών ενταλμάτων. ς)Ημερολόγιον των επί, εκτός προϋπολογισμού, λογαριασμών, εκδιδομένων χρηματικών ενταλμάτων  ζ)Βιβλίον χροηγουμένων προκαταβολών υπό του Υπουργού Οικονομικών, εν ω καταχωρούνται, κεχωρισμένως, αι προκαταβολαί αι τηρούμεναι εις τα αντίτιμα των Δημοσίων Ταμείων και αι εμφανιζόμεναι υπό, εκτός προϋπολογισμού, λογαριασμούς. η)Μητρώον, εμφαίνον αριθμητικώς καθ’ Υπηρεσίαν το πάσης φύσεως, κατηγορίας και ιδιότητος προσωπικόν. 2)Αι Υπηρεσίαι δημοσίου Λογιστικού τηρούν τα αυτά, ως ανωτέρω βιβλία, εξαιρέσει των υπό στοιχ. γ΄, ε΄, ς΄, ζ΄, και η΄ τοιούτων. Άρθρ.14.-Η ισχύς του παρόντος Β.Δ/τος άρχεται από 1ης Ιαν. 1970. Άρθρ.2.-1)Εξαιρέσει των δαπανών, περί ων η παρ. 2 του άρθρ. 28 του Ν.Δ. 321/69 «περί Κώδικος Δημοσίου Λογιστικού», τα, υπό των Υπηρεσιών Εντελλομένων Εξόδων, και Υπηρεσιών Δημοσίου Λογιστικού, εκκαθαριζόμενα έξοδα του Δημοσίου, πληρώνονται υπό των Δημοσίων Ταμείων, βάσει χρηματικών ενταλμάτων, εκδιδομένων υπό των ανωτέρω Υπηρεσιών. 2)Εις τα, κατά την προηγουμένην παράγραφον, χρηματικά εντάλματα, αναγράφονται: α)Ο αύξων αριθμός του εντάλματος και ο σχετικός αριθμός πρωτοκόλλου. β)Το οικονομικόν έτος. γ)Ο τίτλος και ο κωδικός αριθμός του φορέως και του ειδικού φορέως, εις βάρος του προϋπολογισμού του οποίου εκδίδονται. δ)Η εκδίδουσα το ένταλμα υπηρεσία. ε)Ο κωδικός αριθμός του εξόδου, εις ον καταλογίζεται η εντελλομένη δαπάνη. ς)Ο αύξων αριθμός αναληφθείσης υποχρεώσεως. ζ)Το πληρωτέον ποσόν, ολογράφως και αριθμητικώς. η)Το ονοματεπώνυμον του δικαιούχου και παν έτερον στοιχείον προσδιοριστικόν της ταυτότητός του, προκειμένου δε περί μη φυσικού προσώπου ο ακριβής τίτλος και η έδρα αυτού. θ)Πλήρης και σαφής αιτιολογία της πληρωμής. ι)Το δημόσιον ταμείον, όπερ θα ενεργήση την πληρωμήν. ια)Ο τόπος και η χρονολογία εκδόσεως. (Αντί της σελ. 65) Σελ. 65(α) Τεύχος 377 – Σελ. 41 Γενικές Διατάξεις 25.Β.α.8 ιβ)Αι υπογραφαί των αρμοδίων οργάνων της εκδιδούσης το χρηματικόν ένταλμα Υπηρεσίας. 3)Παρά πόδας των χρηματικών ενταλμάτων παρατίθεται ανάλυσις, εν ή αναγράφεται το είς τον δικιαούχον πληρωτέον ποσόν και αι υπέρ Δημοσίου και τρίτων κρατήσεις. 4)Εις τα χρηματικά εντάλματα προπληρωμής αναγράφονται τα εν παρ. 2 του παρόντος στοιχεία ως και η προθεσμία αποδόσεως λογαριασμού, εις δε τα προσωρινά τοιαύτα, τα αυτά στοιχεία, εξαιρέσει των εν εδαφ. γ, ε και ς΄ της παρ. 2 τοιούτων. 5)Τα κατά Νόμον δικαιολογητικά των εξόδων του Υπουργείου Εξωτερικών, περί ων το δεύτερον εδάφιον της παρ. 1 του άρθρ. 1 του παρόντος Β.Δ/τος, μετά την εκκαθάρισίν των, διαβιβάζονται εις την παρά τω Υπουργείω τούτω Υπηρεσίαν Εντελλομένων Εξόδων, προς έκδοσιν του οικείου χρηματικού εντάλματος πληρωμής, κατά τα εν τω παρόντι άρθρω οριζόμενα. 6)Τα υπό της αρμοδίας υπηρεσίας του Αρχηγείου Χωροφυλακής εκδιδόμενα χρηματικά εντάλματα πληρωμής των περί ων το τρίτον εδάφιον της παρ. 1 του άρθρ. 1 του παρόντος Β.Δ/τος εξόδων του Υπουργείου Δημοσίας Τάξεως, μετά την υπογραφήν των υπό του διατάκτου ή του προς τούτο εξουσιοδοτουμένου οργάνου καθίστανται πληρωτέα υπό των Δημοσίων Ταμείων μετά τον κατά τας περί προληπτικού ελέγχου διατάξεις έλεγχον αυτών. Άρθρ.3.-1)Τα χρηματικά εντάλματα συντάσσονται, εις τριπλούν, επί εντύπων, αποκοπτομένων εκ στελεχών. Εκ τούτων, το πρώτον είναι το πρωτότυπον, το δεύτερον το αντίγραφον και το τρίτον το στέλεχος του εντάλματος. Εις το αντίγραφον και το στέλεχος του χρηματικού εντάλματος και υπό την ένδειξιν «συνημμένα», σημειούνται περιληπτικώς τα στηρίζοντα την έκδοσιν αυτού δικαιολογητικά. Προς διάκρισιν των αντιγράφων και των στελεχών από τα πρωτότυπα και μεταξύ των, αναγράφονται επ’ αυτών δια κεφαλαίων γραμμάτων, αντιστοίχως, αι ενδείξεις «ΑΝΤΙΓΡΑΦΟΝ» και «ΣΤΕΛΕΧΟΣ». 2)Η συμπλήρωσις του πρωτοτύπου του χρηματικού εντάλματος ενεργείται δια μολυβδίδος μελάνης ή ετέρου μέσου εξασφαλίζοντος ανεξίτηλον γραφήν, το αντίγραφον δε και το στέλεχος αποτυπωτικώς, δια της χρησιμοποιήσεως αποτυπωτικού χάρτου (καρμπόν). Η ως άνω συμπλήρωσις αποτυπούται αντιστρόφως και εις το όπισθεν μέρος του πρωτοτύπου του εντάλματος δια της χρησιμοποιήσεως αποτυπωτικού χάρτου (καρμπόν). Σελ. 66(α) Τεύχος 377-Σελ. 42 Τα χρηματικά εντάλματα δεν συγχωρείται να φέρωσι ξέσματα, προσθήκας, αλλοιώσεις, διαγραφάς και παρεγγραφάς. Άρθρ.4.-1)Επί κοινών ομοειδών απαιτήσεων πλειόνων δικαιούχων,επιτρέπεται η έκδοσις ενός μόνον χρηματικού εντάλματος. Εν τη περιπτώσει ταύτη, εις το πρωτότυπον του εντάλματος, επισυνάπτεται ονομαστική κατάστασις των δικαιούχων, περιλαμβάνουσα εις ιδίας στήλας, άπαντα τα δι’ έκαστον αυτών προσδιορισιτικά της ταυτότητός του στοιχεία, την αιτίαν της πληρωμής, το ποσόν της απαιτήσεως εκάστου, τας τυχόν επ’ αυτού αναλογούσας κρατήσεις υπέρ του Δημοσίου και τρίτων, το μετά την αφαίρεσιν των κρατήσεων τούτων απομένον προς πληρωμήν εις έκαστον των δικαιούχων ποσόν, και τα αθροίσματα των ποσών εκάστης στήλης. Επί της καταστάσεως ταύτης συντάσσεται πράξις εκκαθαρίσεως, κατά τα εν παρ. 2 του άρθρ. 1 του παρόντος οριζόμενα. 2)Επιτρέπεται η έκδοσις χρηματικού εντάλματος βάσει δικαιολογητικών συνημμένων εις εκδοθέν έτερον χρηματικόν ένταλμα. Εν τη περιπτώσει ταύτη επί του αντιγράφου και του στελέχους αυτού γίνεται σημείωσις παραπομπής εις το εις ό επισυνήφθησαν τα δικαιολογητικά χρηματικόν ένταλμα. Άρθρ.5.-1)Τα χρηματικά εντάλματα μονογράφονται και υπογράφονται υπό των, εν παρ. 2 του άρθρ. 1 του παρόντος, υπηρεσιακών οργάνων. Είτα αριθμούνται, καταχωρούνται εις τα λογιστικά βιβλία της εκδοσάσης ταύτα υπηρεσίας και εν συνεχεία τα πρωτότυπα των χρηματικών ενταλμάτων μετά των αντιγράφων αυτών και των στηριζόντων ταύτα δικαιολογητικών παραδίδονται δι’ εναρίθμου, εις διπλούν, καταστάσεως εις τον παρά τω οικείω Υπουργείω Πάρεδρον του Ελεγκτικού Συνεδρίου δια την άσκησιν του προληπτικού ελέγχου. Τα πρωτότυπα των χρηματικών ενταλμάτων, μετά την θεώρησίν των υπό του οικείου Παρέδρου του Ελεγκτικού Συνεδρίου, επαναφέρονται μετά της μιας εκ των καταστάσεων εις την εκδόσασαν ταύτα υπηρεσίαν. Τα αντίγραφα τούτων μετά των οικείων δικαιολογητικών διαβιβάζονται εις το Ελεγκτικόν Συνέδριον. 25.Β.α.8 Γενικές Διατάξεις 2)Τα υπό του Παρέδρου του Ελεγκτικού Συνεδρίου επιστρεφόμενα αθεώρητα χρηματικά εντάλματα διαγράφονται εκ της κατά την παρ. 1 του παρόντος άρθρου καταστάσεως δι’ ερυθράς γραμμής, η δε επαναφορά των ενεργετία δι’ ομοιαρίθμου καταστάσεως, φερούσης παραπλεύρως του αριθμού την ένδειξιν «δις» ή «τρις» αναλόγως του αριθμού επαναφοράς. 3)Τα χρηματικά εντάλματα μετά την θεώρησίν των υπό του Παρέδρου του Ελεγκτικού Συνεδρίου αποστέλλονται, μερίμνη της εκδοσάσης ταύτα υπηρεσίας, δι’ ειδικού εντύπου εις το αρμόδιον Ταμείον προς εξόφλησιν. Άρθρ.6.-1)Η παράδοσις των χρηματικών ενταλμάτων εις τον Πάρεδρον του Ελεγκτικού Συνεδρίου και η αποστολή αυτών εις τα Δημόσια Ταμεία ενεργείται πάντοτε επί αποδείξει, απαγορευομένης αυστηρώς εις αμφοτέρας τας περιπτώσεις της παραδόσεώς των εις τους δικαιούχους ή εις έτερα ξένα προς την Υπηρεσίαν πρόσωπα. 2)Το Γενικόν Λογιστήριον του Κράτους, προς εξασφάλισιν κατά πάσης πλαστότητος χρηματικού εντάλματος, δύναται να θεσπίση την χρησιμοποίησιν κρυπτογραφικού κώδικος ή να προέλθη εις λήψιν οιουδήποτε ετέρου τελεσφόρου μέσου ασφαλείας. Άρθρ.7.-Πλην της αλλαγής του Ταμείου, εφ’ ου αρχικώς εξεδόθη το χρηματικόν ένταλμα, ουδεμία μεταβολή των στοιχέιων, περί ων η παρ. 2 του άρθρ. 2, συγχωρείται μετά την θεώρησιν αυτού. Εις πάσαν άλλην περίπτωσιν το ένταλμα ακυρούται και εκδίδεται νέον τοιούτον.